b'\n_START_ARTICLE_\nDoma\xc4\x87a ri\xc4\x8d\n_START_SECTION_\nPovijest\n_START_PARAGRAPH_\nJezikoslovno-pjesni\xc4\x8dki skup "Doma\xc4\x87a ri\xc4\x8d" posve\xc4\x87en je o\xc4\x8duvanju hrvatskog jezika i ba\xc5\xa1tine, s osobitim naglaskom na dijalektalnim govorima. U organizaciji zadarskog ogranka Matice hrvatske prvi put odr\xc5\xbean je 27. sije\xc4\x8dnja 1994. godine u Zadru. Do 1999. godine odr\xc5\xbeavao se godi\xc5\xa1nje, zatim svake dvije godine. Dosada\xc5\xa1nji skupovi odr\xc5\xbeani su u Zadru, Pagu i Biogradu na moru._NEWLINE_Urednici Doma\xc4\x87e ri\xc4\x8di bili su \xc5\xa0ime Batovi\xc4\x87 (1994.-2014.), Vjekoslav \xc4\x86osi\xc4\x87 (2014.) i Ivan Pa\xc5\xa1tar (od 2015.). Prvih osam brojeva zbornika otisnuto je u \xc4\x8dasopisu Zadarska smotra, a od devetog broja objavljuje se kao zasebna publikacija.\n_START_SECTION_\nSadr\xc5\xbeaj\n_START_PARAGRAPH_\nZbornik sadr\xc5\xbei radove izlo\xc5\xbeene na istoimenim skupovima, tematski vezane uz hrvatski jezik, dijalekte i ba\xc5\xa1tinu. Prilozi su pisani i na dijalektima._NEWLINE_Zbornik nije dostupan u digitalnom obliku.'